**ОТЧЕНТЕН ДОКЛАД**

**ЗА ДЕЙНОСТТА НА Н.Ч. „ ЕЛИН ПЕЛИН -1927 „ ЗА 2022 год.**

**С.ОБОРИЩЕ, ОБЩ. ВЪЛЧИ ДОЛ, ОБЛ. ВАРНА**

**І . АКТУАЛНО СЪСТОЯНИЕ.**

**Отчетните събрания на Народните читалища по ЗНЧ и Устава на читалището се отчитат до 31-март. Читалищното Настоятелство отчита дейността си за изтеклата 2022 год. В изпълнение на чл.10 от ЗНЧ Н.Ч. „ ЕЛИН ПЕЛИН -1927 „ е вписано в Регистъра за народните читалища към Министерството но културата с действаща библиотека вписана в Регистъра на обществените библиотеки. През 2022 год. е извършена пререгистрация на читалището в Агенцията по вписванията в гр.Варна. Вписани са промени в обстоятелствата в публичния регистър на народното читалище и в публичния регистър на обществените библиотеки към Министерството но културата.**

**Н.Ч.”Елин Пелин-1927” е юридическа организация с нестопанска цел- с традиционна, многообразна и разнообразна дейност.**

**Нашето читалище се утвърди като място за развитие на творческа дейност и комуникация на населението от всички възрастови категории. За всеки човек, независимо от неговата възраст, политически възгледи, социален статус и интереси, обслужва населено място с.Оборище.**

**ІІ. МАТЕРИАЛНО ТЕХНИЧЕСКА БАЗА.**

**Сградата на Н.Ч. „Елин Пелин-1927” с.Оборище е позната на всички, поне веднъж всеки човек е бил тук като зрител, посетител, читател, потребител. Читалищната сграда е построена през годините 1958-1961 , изключително с дарени средства и на основата на доброволен труд на населението.Читалището се състои от една сграда, в нея се помещава и Кметството на селото. Разполагаме с малък салон, който се използва за събрания, мероприятия и провеждане на избори.**

**През 2022 год. от Община гр.Вълчи дол бяха поставени щори на прозорците на малкия салон и библиотеката, доставиха се пейки и маси.**

**За което благодарим на Общинския Председател Г/н Димитър Тодоров.**

**По силата на ЗНЧ е предоставен сграден фонд за безвъзмездно ползване и стопанисване. От 2017 год. не е направен никакъв ремонт на читалищната сграда, в момента има течове и падаща мазилка в библиотеката, фоаето и стълбището. Големият салон не се ползва от петнадесет години, падаща мазилка, изгнила дограма,течове и няма ел.захранване. За обновяване, поддържане и частичен ремонт на материално техническата база и сградният фонд на читалището се надяваме на субсидии от общинския бюджет и на програми и проекти обявени от Министерството на културата.**

**ІІІ. КУЛТУРНО – МАСОВА ДЕЙНОСТ.**

**Към читалището имаме клуб в който се включва населението от всички възрасти.**

**1.”Езикът е живата душа на хората” – по-случай международния ден на майчиния език, беседа с жените.**

**2. „Ден на цветята”-почистихме и засяхме цветя в градинката пред читалището и кметството. Цветята бяха подарени от Община гр.Вълчи дол.**

**3. Ден на Ботев и загиналите за свободата на България – поднасяне на цветя пред паметната плоча „ Загинали за Родината”.**

**4.” Еньов ден”- събиране на лечебни билки-липов цвят, маточина, кантарион.С беседа за опазването и лечебните им свойства.**

**5.Проведе се беседа на тема ”Най-практичните и вкусни рецепти за домашно приготвени туршии,лютеници и сладка” .- обмениха се рецепти и опит при консервирането .**

**6.Младежите посрещнаха Нова Година в специално украсения с елха клуб, за което благодарим на нашия Кмет Г/жа Весиле Алиева.**

**Населението ни е смесено ,и заедно празнуваме всички празници . Децата обикалят селото на Байрям,като събират бонбони и лакомства. На Велик ден си разменяме боядисани яйца и козунак. Тези празници символично изразяват стремежа на хората към здраве, мир,щастие и сговор.**

**ІV.БИБИЛОТЕЧНА ДЕЙНОСТ.**

**Средище за малки и големи, читалищните библиотеки пазят историята на книгата и качествено задоволяване на нуждите на читателите .Мисия, разбираема и убедителна, която да накара читателите да припознаят библиотеката като привлекателно място с неограничен и свободен достъп.**

**Библиотечният фонд на читалището в момента е 3444 тома литература.**

**Няма закупени нови книги.**

**От Общинска библиотека гр.Вълчи дол целогодишно читалищния секретар взема нови и търсени книги за читателите на с.Оборище , за 2022 год. над-110 книги.**

**За бележити дати и годишнини се правят кътове и витрини.**

**1.Христо Ботев – Публицист и революционер – кът.**

**2.Васил Левски – Апостола на свободата - витрина.**

**3.Трети март – Освобождението на България от османско робство – кът.**

**4.Седмица на детската книга и изкуствата – изложба на детска литература в библиотеката, „ В царството на книгите”.**

**5.С настъпването на лятната ваканция на децата се откри нова форма на работа „ Весела ваканция на село”. Рисунки на любими теми, игри и други занимателни дейности – изработване на различни сувенирни предмети от подръчни материали.**

**6.Ден на Народните будители – изготвяне на кът с книги и материали за Народните будители.**

**V.ЦЕЛ НА РЪКОВОДСТВОТО НА ЧИТАЛИЩЕТО.**

**Основната цел в работата на читалищното Настоятелство през 2022 год. беше развитие и обогатяване на културния живот на селото, запазване на местните традиции и обичаи. Съвместна работа с кметството и общината, РЕКИЦ читалища гр.Варна, оказва методическа помощ при провеждане на културни социално значими събития,както и друга подкрепа на читалищните секретари.Консултантска помощ е предоставена както лична, така и по телефона и електронна поща. През отчетния период при съставяне и попълване на информационни карти с годишните отчети и пререгистрация на читалищата благодарим на Г/жа Саша Стоева.**

**Редовно се провеждат заседанията и събранията на читалищното Настоятелство и се вземат необходимите решения.**

**Екипната работа в читалището е на добро ниво, но винаги може да се желае повече в тази насока. Наред със своите служебни ангажименти, членовете на читалищното Ръководство са и участници в културно масовите мероприятия.**

**VІ.ФИНАНСИРАНЕ И ОТЧЕТНОСТ.**

**Дейността на читалището е обезпечена с държавна субсидия. Средствата за читалищата се разпределят от комисия определена със заповед на Кмета на Общината и по механизъм определен от Министерството на културата, като средствата се предоставят на читалището за самостоятелно управление съгласно Чл.23, ал.1 от ЗНЧ.**

**Читалището ни набира средства от членски внос , наеми . Финансово-счетоводната отчетност е съобразена със законовите норми. Водят се редовно приходно – разходните документи. В срок до 31 март Читалищното Настоятелство приема финансов отчет за предходната година на отчетно събрание.**

**Председател М.Беяминов**